Gimnazija Metković

20350 Metković,

Kralja Zvonimira 12

KLASA: 112-01/20-01/804

URBROJ: 2117/1-48-07-20-1

Metković, 27. listopada 2020.

Na temelju članka 14. stavka 1. Pravilnika o postupku zapošljavanja te procjeni i vrednovanju kandidata za zapošljavanje a u vezi raspisanog natječaj Klasa: 602-01/20-01/735 Urbroj: 2117/1-48-01-20-01 od 12. listopada 2020. godine za zasnivanje radnog odnosa na radnom mjestu nastavnika hrvatskoga jezika na neodređeno nepuno radno vrijeme, 4 sata nastave, Povjerenstvo za procjenu i vrednovanje kandidata za zapošljavanje Gimnazije Metković dana 27. listopada 2020. godine objavljuje

**POZIV KANDIDATIMA ZA ODRŽAVANJE**

**OGLEDNOGA NASTAVNOG SATA**

**I.**  Povjerenstvo je utvrdilo da održavanju oglednoga nastavnog sata mogu pristupiti sljedeći

kandidati koji se označavaju zaporkama kako slijedi:

1. HRV01
2. HRV02
3. HRV03
4. HRV04
5. HRV05
6. HRV06
7. HRV07

**II.** Ogledni nastavni sati održat će se u Gimnaziji Metković, Kralja Zvonimira 12 u

Metkoviću dana 4., 5. i 6. studenoga 2020. godine prema dolje navedenom rasporedu.

**III.** **Nastavne jedinice:**

1. Marin Držić, *Novela od Stanca* (književnost i stvaralaštvo, djelo za cjelovito čitanje) – **nastavna jedinica broj 1**
2. A. G. Matoš, *Camao* (književnost i stvaralaštvo, djelo za cjelovito čitanje) –

**nastavna jedinica broj 2**

**Literatura:**

Dujmović Markusi, Dragica; Rossetti-Bazdan, Sandra. 2020. *Književni vremeplov 2*. Profil Klett. Zagreb.

(čitanka za drugi razred gimnazije i četverogodišnjih strukovnih škola – 140 sati godišnje)

Dujmović Markusi, Dragica; Španjić, Tanja. 2020. *Fon-Fon 2.* Profil Klett. Zagreb.

(udžbenik hrvatskoga jezika za drugi razred gimnazije i srednjih strukovnih škola – 140 sati godišnje)

Dujmović Markusi, Dragica i dr. 2020. *Metodički priručnik 2*. Profil Klett. Zagreb.

(priručnik za nastavnike hrvatskoga jezika za drugi razred gimnazije i srednjih strukovnih škola – 140 sati godišnje)

Dujmović Markusi, Dragica i dr. 2020. *Fonoplov 2*. Profil Klett. Zagreb.  
(integrirana radna bilježnica uz udžbenike hrvatskoga jezika *Fon-Fon 2* i *Vremeplov 2* za drugi razred gimnazije i četverogodišnjih strukovnih škola – 140 sati godišnje)

**IV. Kandidati su dužni ponijeti sa sobom osobnu iskaznicu ili drugu identifikacijsku javnu ispravu na temelju koje se prije održavanja sata utvrđuje identitet.**

Ogledni nastavni sat traje 40 minuta.

Kandidati trebaju izraditi i donijeti pisanu pripremu za sat.

Svi ogledni sati održavat će se u razrednim odjelima učenika drugih razreda. Sve metode, oblici i aktivnosti rada dopušteni su uz poštivanje postojećih epidemioloških mjera.

**V. Raspored održavanja oglednoga nastavnog sata:**

**4. studenoga 2020. (srijeda) :**

1. sat (opće usmjerenje) u 13:30 – kandidat HRV01 – nastavna jedinica br. 1

2. sat (opće usmjerenje) u 14:15 – kandidat HRV03 – nastavna jedinica br. 2

4. sat (opće usmjerenje) u 15:55 – kandidat HRV02 – nastavna jedinica br. 1

**5. studenoga 2020. (četvrtak):**

1. sat (jezično usmjerenje) u 13:30 – kandidat HRV07 – nastavna jedinica br. 1

3. sat (opće usmjerenje) u 15:00 – kandidat HRV04 – nastavna jedinica br. 2

**6. studenoga 2020. (petak):**

2. sat (jezično usmjerenje) u 14:15 – kandidat HRV05 – nastavna jedinica br. 2

5. sat (prirodosl.-matematičko usmjerenje) u 16:40 – kandidat HRV06 – nastavna jedinica

br. 1

Predsjednik će Povjerenstva učenicima predstaviti kandidata koji održava ogledni nastavni sat i nazočne opažače.

Ako kandidat ne pristupi održavanju oglednoga sata, smatrat će se da je odustao od prijave na natječaj.

**VI.** Svaki član povjerenstva vrednuje odnosno boduje **pisanu pripremu nastavnog sata od 1 bod do 5** **bodova** vodeći računa o: pravilnom postavljanju ciljeva i očekivanih ishoda nastavnoga sata, metodama, aktivnostima koje će se koristiti pri ostvarivanju navedenih ishoda, načinima provjere jesu li ishodi sata ostvareni.

**Izvedbu nastavnoga sata također svaki član povjerenstva boduje od 1 do 5** procjenjujući: razredno ozračje, strukturiranje nastavnog sata, uključenost i motiviranost učenika, individualizaciju poučavanja, poučavanje metakognitivnih vještina/strategija učenja, povratne informacije i formativno vrednovanje.

**VII.** Nakon održanih oglednih nastavnih sati Povjerenstvo s kandidatom razgovara o nastavnom satu u terminu prema dogovoru. Povjerenstvo utvrđuje rezultat za svakog kandidata te utvrđuje rang listu kandidata koju dostavlja ravnatelju s izvješćem o provedenom postupku.

Sve kandidate izvješćuje se o rezultatu natječaja putem mrežne stranice Škole u roku od 15 dana od dana sklapanja ugovora o radu s izabranim kandidatom. Rezultati natječaja bit će objavljeni u rubrici pod nazivom „Poslovanje“, podrubrici „Natječaji i ponude“.

**VIII**. Ovaj Poziv objavljen je dana 27. listopada 2020. godine na mrežnoj stranici Škole u rubrici „Poslovanje“, podrubrici „Natječaji i ponude“.